Foto: Reuters Fransiya ikki yil avval teraktlar tufayli joriy etilgan favqulodda holat rejimini bekor qilmoqda. Bu haqda mamlakat prezidenti Emmanuel Makron tvitterdagi sahifasida xabar bergan. «Fransiya favqulodda holat tartibini ertaga, 1 noyabr kuni bekor qiladi», - deya yozgan davlat rahbari. Uning so‘zlariga ko‘ra, mamlakat oddiy qonunchilik doirasida terrorizm bilan kurash olib boradi hamda teraktlarning oldini oladi.